สมรักษ์ ชกย้อนยุค เดิมพัน 5 ล้านบาท
เดิมพัน 5 ล้าน ศึกมวยย้อนยุค ภาค 2 โม้อมตะ สมรักษ์ คำสิงห์ ฮีโร่โอลิมปิกเหรียญทองคนแรกของไทยวัย 42 ปี กับ ผู้พันวิทย์ วันเผด็จ สุวรรณวิจิตร ยอดนักชก 2 แบบ วัย 54 ปี ที่จะพิสูจน์ศักดิ์ศรี 2 เม.ย. ที่เวที มวยราชดำเนิน พร้อมวางกฎเหล็กใครถอนชก ถูกริบเงินมัดจำ 6 แสนบาท ขณะที่มวยโลก น็อคเอาท์ ซีพีเฟรชมาร์ท แชมป์อินเตอร์ รุ่นมินิมัมเวท สมาคมมวยโลก จะป้องกันกับมูฮัมหมัด รัชมาน ผู้ท้าชิงชาวอินโดนีเซีย วันที่ 5 มี.ค. ที่ จ.ชลบุรี,เมื่อวันที่ 23 ก.พ. ที่โรงแรมปริ้นซ์พาเลส มหานาค ทางด้าน ดร.พงษ์ วิเศษไพฑูรย์ ประธานผู้บริหารฝ่ายปฏิบัติการ บริษัท เจริญโภคภัณฑ์อาหาร จำกัด (มหาชน) เป็นประธานแถลงข่าวน็อคเอาท์ซีพีเฟรชมาร์ท แชมป์อินเตอร์รุ่นมินิมัมเวทสมาคมมวยโลก พบกับจอมเก๋า มูฮัมหมัด รัชมาน ผู้ท้าชิงชาวอินโดนีเซีย ในวันที่ 5 มี.ค. ที่ลานหน้าศาลากลาง จ.ชลบุรี ถ่ายทอดสดช่อง 7 เวลา 14.00-17.00 น. นอกจากนี้ ยังมีพนมรุ้งเล็ก ไก่ย่างห้าดาวยิม จะป้องกันแชมป์พาบารุ่นแบนตัมเวท เจอกับ มาทีโอ แฮนด์ดิค ผู้ท้าชิงชาวฟิลิปปินส์ โดยมีนายคมสัน เอกชัย ผู้ว่าราชการจังหวัดชลบุรี เป็นประธานอำนวยการจัดการแข่งขัน,นอกจากนี้ ภายในงาน 2 โปรโมเตอร์ราชดำเนิน มิตรนคร สุเมธ ซื่อสัตตบงกช แห่งศึกวันมิตรชัย, น้องโบ้ท ณัฐเดช วชิรรัตนวงศ์ แห่งศึกเพชรวิเศษ ร่วมกันแถลงข่าวการเซ็นสัญญา คู่มวยย้อนยุคนัดพิเศษ ระหว่าง โม้อมตะ สมรักษ์ คำสิงห์ ฮีโร่โอลิมปิกเหรียญทองคนแรกของไทยวัย 42 ปี กับ ผู้พันวิทย์ วันเผด็จ สุวรรณวิจิตร ยอดนักชก 2 แบบ วัย 54 ปี ภาคที่ 2 โดยการชกครั้งนี้จะลงรายการศึกวันมิตรชัย+เพชรวิเศษ วันที่ 2 เม.ย. ณ สนามมวยราชดำเนิน แบบมีรางวัลพิเศษขั้นต้น 3 ล้านบาท และทั้งสองได้นำเงินมัดจำ 20 เปอร์เซ็นต์ มาวางเรียบร้อยแล้ว รวมทั้งหมดจำนวน 6 แสนบาท จากนี้ไปจนถึงวันแข่งขันต้องนำเงินที่เหลือมาวางให้ครบ และใครถอนชกก็จะถูกกินเงินมัดจำทันที โดยยอดเงินเดิมพันในครั้งนี้จำนวน 5 ล้านบาท
เดิมพัน 5 ล้าน ศึกมวยย้อนยุค ภาค 2 โม้อมตะ สมรักษ์ คำสิงห์ ฮีโร่โอลิมปิกเหรียญทองคนแรกของไทยวัย 42 ปี กับ ผู้พันวิทย์ วันเผด็จ สุวรรณวิจิตร ยอดนักชก 2 แบบ วัย 54 ปี ที่จะพิสูจน์ศักดิ์ศรี 2 เม.ย. ที่เวที มวยราชดำเนิน
ศึกมวยย้อนยุค,สมรักษ์ คำสิงห์,วันเผด็จ สุวรรณวิจิตร,ข่าวกีฬา,ข่าว,ไทยรัฐออนไลน์